පසුව මේවා ශ්‍රී ලංකා ඖෂධ නීතිගත සංස්ථාවේ විශේෂ ශීතකරණ පහසුකම් සහිත ලොරි රථ මගින් එහි කොළඹ පිහිටි මධ්‍යම ගබඩා සංකීර්ණය වෙත රැගෙන ගිය බවයි අප වාර්තාකරු සඳහන් කළේ.එමෙන්ම ෆයිසර් එන්නත් මාත්‍රා 26,000 අද සිට ලබාදීමේදී එන්නත්කරණ දිනය, වේලාව සහ ස්ථානය දුරකථනය ඔස්සේ කෙටි පණිවුඩ මගින් දැනුම් දෙන බවයි කොවිඩ් 19 පැතිරීම වැළැක්වීමේ ජාතික ක්‍රියාන්විත මධ්‍යස්ථානය සඳහන් කළේ.මේ අතර එන්නත්කරණයේදී පාසල් ගුරුවරුන්ට ද වයස් සීමාව නොසලකා ප්‍රමුඛතාව ලබාදෙන ලෙස ජනාධිපතිවරයා උපදෙස් ලබාදී තිබෙනවා.